L'Assemblea del Pla Jove reunix este divendres als i les joves del municipi per aprovar el Pla Jove 2021-2025
07 de setembre 2021

Divendres que ve, 10 de setembre, tindrà lloc l'Assemblea del Pla Jove, que correspon a la tercera i última trobada del Fòrum Jove. Esta trobada destinada a jóvens de 14 a 30 anys té la finalitat d'aprovar el document que es convertirà en el Pla Jove de Sagunt 2021-2025, document que guiarà les futures polítiques en relació amb la joventut que desenvolupe el Consistori en els seus diferents àmbits competencials. Esta activitat organitzada pel departament d'Infància i Joventut estava prevista per a juliol, però va haver de ser ajornada al mes de setembre.

En este sentit, l'assemblea té la finalitat d'aprovar el document que s'ha elaborat després de diversos mesos de treball, en els quals jóvens i personal tècnic han identificat diverses necessitats entre la població jove del municipi, així com han realitzat també la posterior elaboració i construcció de propostes d'acció i millora de les problemàtiques detectades. El següent pas serà portar este document al Ple Municipal per a la seua votació. L'esborrany que es presentarà divendres que ve està disponible en este [enllaç](https://www.saguntjove.es/).

Des de la regidoria d'Infància i Joventut «**volem recordar a totes les persones joves d'entre 14 i 30 anys que vulguen formar part del futur de la seua ciutat i conéixer les accions que s'inclouran en el Pla Jove que no s'ho pensen i vinguen a participar en la revisió i votació de l'esborrany del document. Passarem una vesprada entretinguda, revisant la redacció de les propostes i la seua votació, i a més, hi haurà sorpreses**».

La reunió tindrà lloc a partir de les 18.00 hores en la sala d'actes del Casal Jove (C/ Vent de Marinada, s/n de Port de Sagunt). Les persones que estiguen interessades a participar en el Fòrum Jove poden inscriure's en este [enllaç](https://www.saguntjove.es/). Així mateix, per a realitzar qualsevol consulta es pot contactar amb el departament a través del correu m.soriano@aytosagunto.es o per whatsapp 667 020 512.

![AYTOSAGUNTO_IMG_NOT_ALT](/es-va/Actualidad/PublishingImages/Agost 2015/10C_FJval.jpg)  
  
  
  
  

*   [](http://www.facebook.com/sharer.php?u=https://aytosagunto.es/va/actualitat/l-assemblea-del-pla-jove-reunix-este-divendres-als-i-les-joves-del-municipi-per-aprovar-el-pla-jove-2021-2025/ "Facebook")
*   [](http://twitter.com/share?url=https://aytosagunto.es/va/actualitat/l-assemblea-del-pla-jove-reunix-este-divendres-als-i-les-joves-del-municipi-per-aprovar-el-pla-jove-2021-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-assemblea-del-pla-jove-reunix-este-divendres-als-i-les-joves-del-municipi-per-aprovar-el-pla-jove-2021-2025/ "Linked In")
*   [](mailto:?body=https://aytosagunto.es/va/actualitat/l-assemblea-del-pla-jove-reunix-este-divendres-als-i-les-joves-del-municipi-per-aprovar-el-pla-jove-2021-2025/)